הטובות לקרב

הטובות לקרב (באנגלית: The Good Fight) היא סדרת דרמה משפטית אמריקאית, שמופקת על ידי רשת CBS. יוצרי הסדרה הם רוברט קינג, מישל קינג ופיל אלדן רובינסון, והיא מהווה ספין אוף לסדרה "האישה הטובה".

הסדרה משודרת בארצות הברית בשירות הסטרימינג פרמאונט+, אליו הועברה לאחר ש-CBS סגרה את שירות הסטרימינג הקודם שלה, CBS All Access שבו היא הייתה הסדרה המתוסרטת הראשונה וזאת שאיתה הושקו שידוריו. בארץ הסדרה משודרת בצמוד לשידור בארצות הברית ובבכורה ב-Yes, ועונות ישנות משודרות לאחר כשנה מהשידור, ברשתות Hot וסלקום tv.

ב-15 במרץ חתמה רשת CBS על עונה שנייה. ב-30 במאי 2018 נודע כי ג'סטין ברת'ה לא ישוב לעונה השלישית של הסדרה. העונה השלישית עלתה לשידור ב-14 במרץ 2019. באפריל 2019 חודשה הסדרה לעונה רביעית. ב-9 באפריל 2020 עלתה העונה הרביעית לשידור והסתיימה ב-28 במאי 2020 לאחר שידור שבעה מתוך עשרת הפרקים אשר תוכננו לעונה זו, בשל שיבושים בצילומי הסדרה בעקבות מגפת הקורונה. הסדרה חודשה לעונה חמישית, אשר עלתה בבכורה ב-24 ביוני 2021 כששניים משחקניה הראשיים, קוש ג'ומבו ודלרוי לינדו, עוזבים.

הסדרה חודשה לעונה שישית ואחרונה שעלתה לשידור ב-8 בספטמבר 2022.

 רקע 
אירועי הסדרה מתרחשים בשנים שבאות לאחר סיום העונה האחרונה של "האישה הטובה". הסדרה עוקבת אחרי דיאן לוקהארט (כריסטין ברנסקי), שלאחר צאתה לגמלאות ממשרד עורכי הדין שבו היא שותפה מגלה שכל חסכונותיה אבדו בהונאה פיננסית. בהונאה מעורבת משפחתה של בת הסנדקות של לוקהארט, מיה רינדל (רוז לזלי), שנכנסת כמתמחה למשרד עורכי הדין של לוקהרט זמן קצר לפני שההונאה מתגלה. בעקבות אובדן חסכונותיה, לוקהארט מעוניינת לחזור למשרד כשותפת שם, כפי שהיה טרם פרישתה, אך שותפיה לשעבר אינם מאפשרים לה, ומציעים שתחזור על תקן יועצת בלבד. בנוסף, גם המוניטין של רינדל נפגע באופן קשה בעקבות תקרית ההונאה. השתיים – בהובלתה של לוקה קווין (קוש ג'ומבו) – עוברות לעבוד בחברת עורכי הדין רדיק, בוסמן וקולסטד, חברה יוקרתית שמורכבת ברובה מאפרו-אמריקאיים, ומתמחה בתביעות כנגד אלימות משטרתית.

בהמשך הסדרה מתנהל מאבק פנימי בחברה בין רוב של עורכי דין שחורים לבין מנהלי החברה, הכוללים את לוקהארט, על זהותה של החברה, האם היא אמורה להיות חברה בעלת דגש נשי, או אפרו-אמריקני. עימות זה מתרחש על רקע התגברותם של מעשי אלימות מצד תומכי 'עליונות לבנה', ומכאן עוברת הסדרה להתמקד בהתפוררות המרקם החברתי והפוליטי בארצות הברית, תוך התייחסות מפורשת לתפקיד 'הפייק' ולעתידה של המפלגה הדמוקרטית. לקראת סופה של העונה הששית, מציע ניל גרוס (מדמויות המשנה הוותיקות ב'אשה הטובה'), בעליה של חברת צ'אם-האם (חברה מדומיינת המתפקדת כמו גוגל), המעיד על עצמו כי הוא "שווה 650 מיליארד דולר", לרכוש את המפלגה הדמוקרטית, ולהעמיד אותה על יסודות אחרים, במרכזם הנכונות לעשות שימוש זהה בכל הצעדים המאפיינים את הימין העמוק הרפובליקני. במקביל מוצגת פעולתם של יזמים חברתיים שחורים בעלי יכולת כלכלית ניכרת, הלוקחים את החוק לידיהם, עוקבים אחרי טרוריסטים תומכי הימין ו'העליונות הלבנה', שמעוניינים להחמיר את האלימות ברחובות (באמצעות פגיעה במוסדות שחורים, כמו חברת רדיק עצמה או מכללות אפרו-אמריקאיות), עוצרים אותם, ואחרי שהפיקו את המידע הנחוץ לניטרול הסכנה שולחים אותם למעצר באנטארקטיקה, כדי שיוכלו במשך כל שארית חייהם לראות "רק לבן".

 דמויות 
 דמויות ראשיות 
 דיאן לוקהארט (כריסטין ברנסקי) – עורכת דין המאבדת את חסכונותיה לאחר הונאה פיננסית גדולה, ועוברת למשרד עורכי הדין רדיק, בוסמן וקולסטד.
 מיה רינדל (רוז לזלי) (עונות 1–3) – בת הסנדקות של דיאן, עורכת דין מתחילה שמצטרפת לדיאן לוקהארט במעברה למשרד החדש.
ברברה קולסטד (אריקה טיזל) (עונות 1–2) – מהבעלים של המשרד רדיק, בוסמן וקולסטד.
 לוקה קווין (קוש ג'ומבו) (עונות 1–4) – עורכת דין ברדיק, בוסמן וקולסטד, קווין היא דמות שעברה אף היא מ"האשה הטובה" ויש לה היכרות קודמת עם לוקהארט.
אדריאן בוסמן (דלרוי לינדו) (עונות 1–4) – מהבעלים של המשרד רדיק, בוסמן וקולסטד. הוא שהציע לדיאן לוקהארט את העבודה במשרד.
 מריסה גולד (שרה סטיל) – העוזרת האישית של דיאן לוקהארט, ובהמשך הדרך חוקרת בחברה, עורכת דין טרייה ומתמחה בקרב-מגע.
קולין מורלו (ג'סטין ברת'ה) (עונות 1–2) – עורך דין העובד במשרד התובע הכללי. ספק יריבה ספק מושא אהבתה של לוקה קווין.
ג'יי דיפרז'יה (ניאמבי ניאמבי) – חוקר במשרד עורכי הדין רדיק, בוסמן וקולסטד.
ליז לורנס (אודרה מקדונלד) (עונה 2–הווה) – פרקליטה לשעבר ואשתו לשעבר של השותף אדריאן בוסמן, שמגיעה למשרד כשותפה בעקבות מות אביה.
רישארד ליין (אנדרה בראואר) (עונה 6–הווה) – עורך דין יהיר אך טוב לב, שמצטרף לחברה במטרה להפוך אותה לחברת עורכי הדין השחורה הגדולה ביותר בעולם.

 דמויות משנה 
איימי ברסלין (הלן יורק) (עונות 1–2) – בת הזוג של מיה רינדל.
הנרי רינדל (פול גווילפויל) (עונות 1–2) – אביה של מיה רינדל ובעלה של לנור רינדל. עצור בשל חשד לביצוע הונאה פיננסית גדולה.
 לנור רינדל (ברנדט פיטרס) (עונות 1–2) – אמה של מיה רינדל, ואשתו של הנרי רינדל.
מדליין סטארקי (ג'יין לינץ') (עונות 1–2) – סוכנת FBI חסרת רחמים עם סגנון לבוש מוזר, שמאמינה שמיה מעורבת במזימות של אביה.
 אלזבת' טסיוני (קארי פרסטון) – עורכת דין מבריקה אך בלתי שגרתית, שנקראת לייצג את המשרד של רדיק, בוסמן וקולסטד.
קורט מקביי (גארי קול) – בעלה המאופק של דיאן, איש ימין מתון, תומך ב-NRA.
האל וואקנר (מנדי פטנקין) (עונה 5) – יזם חברתי שממציא בית משפט שנקרא "בית המשפט המחוזי מספר 9 ו-שלושה רבעים" (בהשראת הוגוורטס אקספרס בספרי הארי פוטר)
דייוויד לי (זאק גרנייה) – נציגם של רוכשי המשרד

 סקירת הסדרה 
עונהפרקיםתאריך שידור בכורהתאריך שידור סיום11019 בפברואר 201716 באפריל 20172134 במרץ 201827 במאי 201831014 במרץ 201916 במאי 2019479 באפריל 202028 במאי 202051024 ביוני 202126 באוגוסט 20216108 בספטמבר 202210 בנובמבר 2022

 פרסים ומועמדויות 
שנהפרסקטגוריהמועמד (ים)תוצאהמקורות2023פרסי TCAהישג יוצא דופן בדרמה"הטובות לקרב"הישג אישי בדרמהכריסטין ברנסקי

 קישורים חיצוניים 



ביקורות:










הערות שוליים

קטגוריה:סדרות דרמה המשכיות

קטגוריה:סדרות משפטיות אמריקאיות
קטגוריה:סדרות ספין-אוף אמריקאיות
קטגוריה:תוכניות טלוויזיה שמתרחשות בשיקגו
קטגוריה:סדרות שצולמו בשיקגו
קטגוריה:סדרות טלוויזיה אמריקאיות שעלו לשידור בשנת 2017